தாயின் கனவு - ஏனைய கவிதைகள்

வானமதில் வெண்ணிலவு தோன்றும் நேரம் 
  	    வையமதில் அல்லி முகம் மலரும் நேரம் 
  	அன்னை என் எண்ணமதில் கற்பனை கொண்டு 
  	கனவுகள் ஓராயிரம் காணுகின்றேன் | 
 	செம்பவழம் போலிருக்கும் அவன் அதரங்களும் 
  	செந்தாமரை போல் சிவக்கும் கன்னமதும் 
  	செந்தூரத் திலகமிடும் நெற்றிமேடும் 
  	    சிரிக்கின்ற போதுள்ள கண் அழகும் - என் 
 	சிந்தையினை மயக்கத்தான் செய்யாதோ ? அவன் 
  	    தந்தைக்கு இன்பம் தான் வாராதோ ! 
 	கண்ணன் என் மன்னனுக்கு நன்றி சொல்லி 
  	செல்வமகன் புன்சிரிப்பில் நான் மயங்கி 
  	தெள்ளமுதம் போலினிக்கும் அதரமதில் 
  	தெவிட்டாத முத்திரையைத் தந்திடுவேன் | 
 	சோற்றுப் பருக்கையினை அள்ளி இரைத்திடுவான் 
 	சோர்வுடனே நான் அவனை சலித்துக் கொள்ள 
  	நெற்றித் திலகமதை அழித்திடுவான் - திட்ட 
  	அவன் முகம் நான் நோக்க 
  	வெற்றிச் சிரிப்பொன்றைத் தந்துவிட்டு 
  	பெற்ற என் மனதைக் குளிரச் செய்வான் | 
 	துன்பமெல்லாம் நான் மறந்து சிரித்திருப்பேன் 
  	துயிலாது அவன் முகத்தைப் பார்த்திருப்பேன் 
  	கண்ணிமை போல் அவன் உயிரைக் காத்திருப்பேன் 
 	கருத்தாக நல்லவனாய் நான் வளர்ப்பேன் | 
 	பெற்றவர் மனம் குளிர நடந்திடுவான் 
 	சுற்றமெல்லாம் உயரும் வண்ணம் உயர்ந்திடுவான் 
 	எத்தனை கோடி செல்வமதை நான் சேர்த்தாலும் 
  	என் செல்வமகன் மழலைக்கு ஈடாகுமோ ! 
 வானமதில் வெண்ணிலவு தோன்றும் நேரம் 
  	    வையமதில் அல்லி முகம் மலரும் நேரம் 
  	அன்னை என் எண்ணமதில் கற்பனை கொண்டு 
  	கனவுகள் ஓராயிரம் காணுகின்றேன் | 
 	செம்பவழம் போலிருக்கும் அவன் அதரங்களும் 
  	செந்தாமரை போல் சிவக்கும் கன்னமதும் 
  	செந்தூரத் திலகமிடும் நெற்றிமேடும் 
  	    சிரிக்கின்ற போதுள்ள கண் அழகும் - என் 
 	சிந்தையினை மயக்கத்தான் செய்யாதோ ? அவன் 
  	    தந்தைக்கு இன்பம் தான் வாராதோ ! 
 	கண்ணன் என் மன்னனுக்கு நன்றி சொல்லி 
  	செல்வமகன் புன்சிரிப்பில் நான் மயங்கி 
  	தெள்ளமுதம் போலினிக்கும் அதரமதில் 
  	தெவிட்டாத முத்திரையைத் தந்திடுவேன் | 
 	சோற்றுப் பருக்கையினை அள்ளி இரைத்திடுவான் 
 	சோர்வுடனே நான் அவனை சலித்துக் கொள்ள 
  	நெற்றித் திலகமதை அழித்திடுவான் - திட்ட 
  	அவன் முகம் நான் நோக்க 
  	வெற்றிச் சிரிப்பொன்றைத் தந்துவிட்டு 
  	பெற்ற என் மனதைக் குளிரச் செய்வான் | 
 	துன்பமெல்லாம் நான் மறந்து சிரித்திருப்பேன் 
  	துயிலாது அவன் முகத்தைப் பார்த்திருப்பேன் 
  	கண்ணிமை போல் அவன் உயிரைக் காத்திருப்பேன் 
 	கருத்தாக நல்லவனாய் நான் வளர்ப்பேன் | 
 	பெற்றவர் மனம் குளிர நடந்திடுவான் 
 	சுற்றமெல்லாம் உயரும் வண்ணம் உயர்ந்திடுவான் 
 	எத்தனை கோடி செல்வமதை நான் சேர்த்தாலும் 
  	என் செல்வமகன் மழலைக்கு ஈடாகுமோ !